

ΕΛΛΗΝΙΚΗ ΔΗΜΟΚΡΑΤΙΑ Μαρκόπουλo, 15 Ιανουαρίου 2020

ΥΠΟΥΡΓΕΙΟ ΠΟΛΙΤΙΣΜΟΥ & AΘΛΗΤΙΣΜΟΥ

ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ Αριθμ.Πρωτ. 112

**ΦΙΛΙΠΠΟΣ ΕΝΩΣΙΣ ΤΗΣ ΕΛΛΑΔΟΣ**

(ΑΝΑΓΚ. ΝΟΜΟΣ 858/1937)

Δ/ΝΣΗ ΛΕΙΤΟΥΡΓΙΑΣ ΙΠΠΟΔΡΟΜΙΩΝ

ΤΜΗΜΑ ΜΗΤΡΩΟΥ & ΠΟΙΝΟΛΟΓΙΟΥ

ΜΑΡΚΟΠΟΥΛΟ ΜΕΣΟΓΑΙΑΣ

Τ.Θ 78 Τ.Κ. 190 03

ΤΗΛ: 2299 04 1335-6

ΦΑΞ: 2299 04 1334 **ΠΡΟΣ : ΕΛΛΑΝΟΔΙΚΕΣ**

 **: ΙΠΠΟΔΡΟΜΙΑΡΧΗ**

 **: ΕΠΟΠΤΗ ΠΡΟΠΟΝΗΣΕΩΝ**

 **: ΑΦΕΤΗ**

 **: IΠΠΟΔΡΟΜΙΕΣ ΑΕ**

 ΘΕΜΑ : «Ανακοίνωση Απόφασης Επιτροπής Ιπποδρομιών της 15/1/2020 »

**ΚΟΙΝΟΠΟΙΗΣΗ:**

ΥΠΕΥΘΥΝΟ ΔΗΛΩΣΕΩΝ

EΦΚΑ

ΑΠΟΦΑΣΗ ΤΗΣ

ΕΠΙΤΡΟΠΗΣ ΙΠΠΟΔΡΟΜΙΩΝ

1. Η Επιτροπή Ιπποδρομιών, λαβούσα γνώση του παραπεμπτικού σημειώματος του Τμήματος Εγγραφών και Καταχωρήσεων της ΦΕΕ, κάλεσε ενώπιον της στην συνεδρίαση της 12.01.2020 την προπονήτρια κα **Αγγ. Αμίτση**, προκειμένου να παράσχει εξηγήσεις για την διαγραφή του ίππου **ΓΚΛΟΟΥ ΙΝ ΔΕ ΝΤΑΡΚ(IRE),** κατά την διαδικασία δηλώσεων αναβατών για την 3η ιπποδρομία της 12.01.2020, λόγω ελλείψεως αναβάτη. Η ως άνω προπονήτρια ισχυρίστηκε ότι ο εν λόγω ίππος παρουσιάζει σοβαρές ιδιαιτερότητες και ότι παρά το γεγονός ότι κατέβαλε κάθε δυνατή προσπάθεια δεν μπόρεσε να βρει αναβάτη που θα διέθετε την αντίστοιχη εμπειρία ίππευσης τέτοιων ιδιότροπων ίππων.

Η Επιτροπή ελέγχοντας τον ισοζυγισμό της ιπποδρομίας, την διαθεσιμότητα των αναβατών την ημέρα εκείνη, όπως προκύπτει από τα επίσημα στοιχεία , καθώς και τους λόγους που προέβαλε η προπονήτρια κα Αμίτση, κάνει δεκτές τις εξηγήσεις της θεωρώντας την διαγραφή του ίππου δικαιολογημένη. Της απευθύνει εντούτοις Σύσταση για το μέλλον προ της επανεγγραφής ίππων με ιδιομορφίες να δεσμεύει έγκαιρα κατάλληλο αναβάτη.

1. Η Επιτροπή Ιπποδρομιών, κάνει δεκτό το αίτημα του ιδιοκτήτη , όπως οι ίπποι ιδιοκτησίας του κατά το ήμισυ, ΜΙΣ ΑΝΤΟΥΑΝΕΤ(GB) 50% και ΣΤΡΟΝΓΚ ΜΙΣΕΛ(IRE) 50% , διαγωνίζονται με το ψευδώνυμο **«TSARGRAD STABLES»,** σύμφωνα με το άρθρο 62 του Κ.Ι.
2. Η Επιτροπή Ιπποδρομιών, κατόπιν της υπ’ αριθμ. πρωτ. 2417/19.12.2019 αιτήσεώς του και της υποβολής όλων των απαραίτητων δικαιολογητικών, χορηγεί στον κ**. Μαρίνο Κυριακίδη** κατ’ άρθρο 91 σε συνδυασμό με το άρθρο 9 παρ. δ’ του Κώδικα ιπποδρομιών άδεια αναβάτη μέχρι τις 29.02.2020.

 Η ΕΠΙΤΡΟΠΗ ΙΠΠΟΔΡΟΜΙΩΝ

 ΣΕΡ. ΣΠΑΣΣΩΦ – ΑΝ. ΜΑΛΤΕΖΟΣ – Ι. ΤΣΑΚΑΛΗΣ